Peptid YY

**Peptid YY** (**PYY**), poznat i kao  **peptid tirozinski tirozin**, je peptid kojeg kod čovjeka kodira gen PYY.  To je kratki 36- aminokiselinski peptid koji se oslobađa iz ćelija u ileumu i debelom crijevu, kao odgovor na hranu. U krvi, crijevima i drugim elementima periferije, PYY djeluje na smanjenje apetita. Slično, kada se ubrizgava direktno u centralni nervni sistemi, PYY je također anoreksik, tj. smanjuje apetit.

Konzumiranje hranjivih vlakana iz voća, povrća i cjelovitih žitarica, povećava brzinu tranzita crijevnog himusa u ileum, da bi se povećao nivo PYY3-36 i izaziva sitost. Peptid YY može se proizvesti kao rezultat enzimske razgradnje sirovih proteina ribe i unositi kao prehrambeni proizvod.

## Struktura 
Peptid YY povezan je s porodicom pankreasnih peptida tako što se 18, od njegovih 36 aminokiselina,  nalazi na istim položajima kao i kod peptida gušterače. Dva glavna oblika peptida YY su PYY1-36 i PYY3-36, koji imaju strukturne motive PP. Međutim, najčešći oblik cirkulirajuće imunoreaktivnosti PYY je PYY3-36, koji se veže na Y2 receptor (Y2R) porodice Y receptora. Peptid YY3-36(PYY) je linearni polipeptid koji se sastoji od 34 aminokiseline, sa strukturnom homologijom sa NPY i polipeptidom gušterače.

## Lučenje 
PYY se nalazi u L-ćelijama sluznice želučanocrijevnog trakta, posebno u ileumu i debelom crijevu. Također, mala količina PYY, oko 1-10%, nalazi se u jednjaku, želucu, dvanaestopalačnom crijevu i jejunumu. Koncentracija PYY u cirkulaciji raste postprandijalno (nakon uzimanja hrane) i smanjuje se tokom posta. C. R. Gustavsen* et al.* pronašli su ćelije koje proizvode PYY i nalaze se na Langerhansovim otočićima kod pacova. Zapaženi su kao ili sami ili su lokalizirani sa glukagonom ili sa PP.

## Funkcija
PYY djeluje putem NPY-receptora; inhibira pokretljivost želuca i povećava apsorpciju vode i elektrolita  u debelom crijevu. PYY također može suzbiti  sekreciju gušterače. Izlučuju ga neuroendokrine ćelije u ileumu i debelo crijevo, kao odgovor na obrok, a pokazalo se da smanjuje apetit.  PYY djeluje usporavajući pražnjenje želuca; stoga povećava efikasnost probave i apsorpciju hranjivih sastojaka nakon obroka. Istraživanje je takođe pokazalo da PYY može biti koristan u uklanjanju aluminija nakupljenog u mozgu.

## Studije na životinjama 
Nekoliko studija pokazalo je da akutna periferna primjena PYY3-36 inhibira ishranu glodara i primata. Druge studije na Y2R-nokaut miševima nisu pokazale anoreksijski efekat na njih. Ovi nalazi ukazuju na to da PYY3-36 ima anoreksijski učinak (gubitak apetita), za koji se sugerira da posreduje Y2R.  PYY-nokautirani ženski miševi povećavaju tjelesnu težinu i masnu masu. S druge strane, PYY-nokautirani miševi otporni su na gojaznost, ali imaju veću masnu masu i nižu toleranciju glukoze, kada se hrane hranom s visokim udjelom masti, u odnosu na kontrolne miševe. Dakle, PYY također ima vrlo važnu ulogu u energetskoj homeostazi, uravnotežujući unos hrane.  Virusna genska terapija pljuvačnih žlijezda rezultirala je dugotrajnim smanjenjem unosa hrane.

## Relevantnost za gojaznost 
Leptin također smanjuje apetit kao odgovor na hranjenje, ali gojazni ljudi razvijaju otpornost na leptin. Gojazni ljudi luče manje PYY od negojaznih, a pokušaji da se PYY izravno koristi kao lijek za mršavljenje imali su određeni uspjeh. Istraživači su primijetili da je unos kalorija tokom bife-ručka dva sata nakon infuzije PYY smanjen za 30% kod gojaznih osoba (P3-36. Stoga, smanjenje osjetljivosti na PYY možda nije jedan od uzroka gojaznosti, za razliku od smanjenja osjetljivosti na leptin. Anoreksijski učinak PYY mogao bi, u budućnostibiti biti lijek za gojaznost. Ovo bi moglo djelomično objasniti gubitak kilograma doživljen sa dijetom s visokim udjelom proteina, ali  izgleda da je visoki toplotni učinak proteina vodeći uzrok.

Gojazni pacijenti koji su bili podvrgnuti želučanoj premosnici, pokazali su značajne metaboličke adaptacije, što je rezultiralo čestom remisijom dijabetesa,  godinu dana kasnije. Kada se umanji zbunjujuće ograničenje kalorija, funkcija β-ćelija se brzo poboljšava, vrlo vjerojatno pod utjecajem pojačane reakcije GLP-1. Osjetljivost na insulin poboljšava se srazmjerno gubitku težine, uz moguće sudjelovanje PYY.

## Također pogledajte 
* Grelin
* Leptin

## Reference
## Dopunska literatura
*
*
*
*
*
*
*
*
*
*
*
*
*
*
*
*
*
*
*
*

## Vanjski linkovi
* 

Kategorija:Hormoni
Kategorija:Peptidi
Kategorija:Ishrana
Kategorija:Gojaznost
Kategorija:Biomolekule
Kategorija:Endokrinologija
Kategorija:Geni na hromosomu 17